Meldas
Meldas (Schoenoplectus) – viksvuolinių (Cyperaceae) šeimos augalų gentis, kuriai priklauso stambios, daugiametės žolės, turinčios šliaužiančius šakniastiebius. Stiebų daug, nuo kitų, net ir giminingų augalų jie skiriasi tuo, kad yra belapiai, tiesūs, stori, statūs, 2,5 m aukščio, ir prie pačios viršūnės iš šono išauga žiedynas. Žiedynas sudarytas iš daugelio kotuotų varpučių. Lietuvoje auga dvi rūšys: Ežerinis meldas (Schoenoplectus lacustris) Melsvasis meldas (Schoenoplectus tabernaemontani) Meldais minta audinės, ondatros, vandens žiurkės. Iš stiebų gaminami pynimai (dembliai, takeliai ir kt.).